70 I. VAN HALL 



Etiam hoc anno, ut superior!, tres iuvenes lectissinii, OTTO GERARDUS 

 HELDRING , Theol. Cand. , THOMAS GUILIELMUS SCHADE VAN WESTRUM, 

 luris Stud, et GEUARDUS GANN DUN, Theol. Stud., suae familiae atque 

 Academiae nostrae erepti fuerunt ; quorum hie , GERARDUS GANN DUN , 

 laudabiliter peractis studiis propaedeuticis per anni fere spatium Theo- 

 logorum disciplinis operam dederat ac vitae annum iam ingressus erat 

 secundum et vicesirnum, cum, lenta tabe exhaustus, parentuin in domo, 

 succubuit : iuvenis ob niorutn modestiam vitaeque probitatem praeceptoribus 

 aeque ac commilitonibus probatus. 



Alter , THOMAS GUILIELMUS SCHADE VAN WESTRUM , mini in memoriam 

 revocat eiusdem noniinis patruum , viruni eximium , item praeniatura morte 

 studiis ereptum, quo olim in Athenaeo Amstelodarnensi usus sum docto 

 optimoque commilitone. Tertium et vicesimuni aetatis annum modo egres- 

 sus, cum in eo esset ut iuris candidati gradum assequeretur , correptus est 

 vehement! morbo, qui vires iuventute florentes intra breve tempus absumsit. 

 Occidit defletus patri, propinquis et amicis, nee minimum tibi, Coniunc- 

 tissime KARSTENE ! qui, ut viventem ilium propter felix ingenium et can- 

 didum animum, filii instar, diligebas, ita mortuum diu tristi desiderio 

 prosequere. 



De tertio, quern dixi, OTTONE GERARDO HELDRING, silere eo magis 

 uefas est, quandoquidem talem iam sese praestiterat , anirno, ingenio, doc- 

 trina, ut iam non optare tantum, sed sperare atque augurari optima 

 quaeque de eo liceret. Patre utebatur eo, quern cognovimus omnes, qui 

 huniani nihil a se alienum putat, atque humanae imbecillitati onmi modo 

 subvenire, aliosque in eandem quam ingreditur viam inducere omni ope 

 tentat. Quanta, eheu, spe ille excidit, quum praeniatura morte ereptum 

 sibi non tantum filium, sed futurum adeo adiutorem lugeret. Recte et 

 pie vos , Commilitones ! officio vestro functi estis , qui patrem , viruui opti- 

 mum, funus filii ducentem veluti fratres defuncti comitati estis. Ut ingenii 

 acumine, morum honestate, pietate sincera, boni et pulcri denique studio, 

 iure meritoque se vobis commendavit , ita praesens vobis semper sit optimi 

 iuvenis imago et perpetua memoria. 



Gives nostros cum lugemus, vobis, AA. HH. ! vobis in primis, Ordinis 

 lurisconsultorum collegae coniunctissimi ! DIDERICI HOGENDORPII etiam, 



